钦定古今图书集成/理学汇编/学行典/第197卷 > 万士亨
## 钦定古今图书集成/理学汇编/学行典/第197卷 > 万士亨

按《宜兴县志》：“万士亨，字思通，吉冢子。少奉父训，规行
矩步，不失尺寸。外若悃愊无华，而中多酝藉。善属文。
嘉靖丁酉中式，以策问忤上意，波及诸士子，不许应
制，亨怡然无躁进心。辛丑，以书经魁多士。时馆选限
三十五以内，亨仅长一岁，弗肯与试。其不欺如此。寻
授户郎，转吏部。奉职惟谨，操履清严。闻父讣，水浆不”
入口者三日。捧灵位徒行九十里，抵舟，哀毁愈切。至
家逾五月，竟不起。遗命以衰绖殓，家人从之。